
Konkursi "Vanapaberi kogumine kortermajades" 
võitja autasustamine
1. Asjaolud ja menetluse käik
2010. aastal osaleb Narva linn üleriigilises jäätmekampaanias „Euroopa jäätmetekke vähenda-mise Nädal 2010“, mille eesmärgiks on teadvustada, kuidas tarbimisele suunatud ühiskond mõjutab keskkonda ja kliimamuutusi, ning  rõhutada jäätmetekke vähendamise ja säästva eluviisi omavahelist seost, muuta avalikkuse tarbijalikku mõtteviisi säästvaks, ühendada ja julgustada üksikisikuid, organisatsioone ning teisi sihtrühmi vältima ja vähendama jäätme-teket. 

Nimetatud kampaania raames on Narva Linnavalitsuse Linnavara- ja Majandusamet (LVMA) viinud läbi kortermajades vanapaberi kogumise konkursi. Konkursi tingimustest lähtudes tunnistati LVMA poolt moodustatud konkursikomisjoni 27.12.2010.a. otsusega võitjaks Korteriühistu Puškini 5 (reg. 80180523), mis kogus suurima koguse vanapaberit (kokku 1000 kg ehk 7,6 kg/in). LVMA eelarves on konkursi võitjate autasustamiseks ette nähtud rahalised vahendid summas 3 000 (kolm tuhat) krooni.
2. Õiguslikud alused
Kohaliku omavalitsuse korralduse seaduse (KOKS) § 30 lõike 1 punkti 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse, s.t kohaliku elu küsimuste avastamise kompetents kuulub linnavalitsusele seni kuni linna-volikogu pole seda oma pädevusse võtnud. Linnavalitsuse pädevus rahalisi kulutusi nõudvate ülesannete täitmisel on piiratud linnaeelarvega. Nõnda sätestab valla- ja linnaeelarve seaduse (VLES) § 16 lõige 3, et valla- ja linnavalitsusel ning nende asutustel on õigus võtta rahalisi kulutusi nõudvaid kohustusi ainult neile eelarves selleks ette nähtud kulude piires. Seega kuulub konkursi võitja autasustamine, linnaeelarves selleks ette nähtud vahendite piires, Narva Linna-valitsuse pädevusse.
3. Otsus

Autasustada Korteriühistut Puškini 5 (reg. 80180523) muruniidukiga väärtusega 3 000 (kolm tuhat) krooni.
4. Rakendussätted 
4.1. Narva Linnavalitsuse Linnavara- ja Majandusametil teha korraldus asjaosalistele teatavaks.
4.2. Korraldus jõustub seadusega sätestatud korras.

4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemisest arvates.

